Xavin Hotel Harkány

Szarvasbőgés 🦌 Béda-Karapancsán
2025-09-06 17:30 - 20:00 UTC | Fehér Gólya Múzeum, Széchenyi u. 1., Kölked, Baranya, 7717, Hungary
Szarvasbőgés – méghozzá a Béda-Karapancsa területén, a Duna-Dráva Nemzeti Park és a Fehér Gólya Múzeum szervezésében 2025.09.06-án 17:30-tól!
A Duna-Dráva nemzeti Park szervezésében számos eseménynek részesei lehettünk, mint pl. a Pásztorkutya terelőverseny, állati – szürkemarha tematikus nap, rétisas előadás is. Most azonban egy szarvasnásszal – a szarvasbőgéssel – eseményre invitálja Önöket szállodánk eseménynaptára!
A szarvasbőgés az ősz egyik legkülönlegesebb természeti jelensége. Szeptember táján, amikor beköszönt a párzási időszak, a gímszarvas bikák mély, zengő hangon bőgnek az erdőkben. Ezzel hívják fel magukra a tehenek figyelmét, és egyben riválisaikat is próbára teszik. A bőgés messzire hallatszik, sokszor még a falvakból is tisztán kivehető.
A vadon ekkor különösen izgalmas: a bikák összecsapásai, a fák közül felhangzó erőteljes hangok mind az erdő életének drámai és mégis gyönyörű részét mutatják meg. A szarvasbőgés nemcsak a természet kedvelőinek nyújt felejthetetlen élményt, hanem emlékeztet minket arra is, hogy milyen gazdag és lenyűgöző a magyar erdők élővilága.
A nagyréten található „Harczi-kastélyhoz” vezető túra során a résztvevők belehallgatnak az erdő esti életébe, melynek ilyenkor legfontosabb eseménye a szarvasok násza, a bőgő bikák hangjaival.
A program a Fehér Gólya Múzeumban egy előadással kezdődik, ahol sok érdekességet megtudhatnak a gímszarvasokról. A bemutató végén pedig utána is járnak ennek a különleges eseménynek.
A programon való részvételhez előzetes bejelentkezés szükséges!
Előzetes jelentkezés: +36 30/846-6020.
A túra hossza: 3-4 km
A program időtartama: 2-3 óra
Részvételi díj: 1500 Ft/fő

Csodabogyó túra Máriagyűdről 🍂
2025-10-11 09:30 - 17:00 | Máriagyűd, Közösségi Ház, Járó Péter u. 1., Siklós, Baranya, 7800, Magyarország
Csodabogyó túra Máriagyűdről 2025.10.11-én 9:30-tól a Máriagyűdi Közösségi Ház szervezésében, hasonlóan az előző évek eseményeihez!
A Csodabogyó tanösvény a Duna–Dráva Nemzeti Park egyik legkedveltebb kirándulóhelye, amely a Villányi-hegység különleges élővilágát mutatja be. Nevét a térségben gyakori örökzöld cserjéről, a szúrós csodabogyóról kapta, amely télen is díszít piros bogyóival. Az útvonal kb. 2,5 kilométer hosszú, könnyen bejárható, így családoknak, iskolai csoportoknak és természetkedvelőknek egyaránt ideális választás.
A tanösvényen információs táblák vezetnek végig, amelyek a helyi növény- és állatvilágot, valamint a Villányi-hegység geológiai érdekességeit ismertetik. Az erdős részek, sziklás lejtők és nyugodt tisztások változatossága igazi élményt kínál, különösen tavasszal és ősszel, amikor a természet a legszínesebb arcát mutatja.

Csodabogyó túra 2025 – programismertető
„Az Országos Könyvtári Napok egyik rendezvénye idén is az őszi túra, melynek úvonala ezúttal a Csodabogyó Tanösvény. A túra hossza kb. 6 km, indulás a közösségi háztól október 1-én szombaton 9:30-kor. Mindenkit szeretettel várunk! Vizet minenki hozzon magával, célszerű kényelmes túracipőben, és réteges öltözékben jönni.”

Velünk élő történelem ✝ Pécs
2025-11-08 10:00 - 11:30 | Pécs, Székesegyház, Dóm tér 2, Pécs, Baranya, 7621, Magyarország
Velünk élő történelem – Séta a Pécsi Székesegyház altemplomában, valamint a Székesegyház körül 2025.11.08-án 10:00 – 11:30 között! Ingyenes programlehetőség.
A Pécsi Székesegyházról röviden
A Pécsi Székesegyház, teljes nevén a Szent Péter és Szent Pál székesegyház, Pécs városának és a magyar kereszténységnek egyik legjelentősebb és leglátványosabb egyházi épülete. Története szorosan összefonódik a város múltjával, hiszen már a 11. században is templom állt a mai helyén, amelyet Szent István király alapított a frissen létrehozott pécsi püspökség székhelyeként.
A székesegyház az idők során számos átalakításon ment keresztül. Az eredeti, román stílusban épült templomot a 12–13. században kibővítették, majd a török hódoltság idején (1543–1686) dzsámiként használták, ami jelentős károkat okozott az épületben. A felszabadulás után, a 18. században barokk stílusban építették újjá, azonban a ma látható neoromán formáját csak a 19. század végén, Schulek Frigyes tervei alapján nyerte el.
A székesegyház négy karcsú tornya, impozáns homlokzata és művészien díszített belső tere meghatározó része a pécsi látképnek. A belső falfestményeket olyan neves művészek készítették, mint Lotz Károly és Vaszary János. Az épület alatt található a püspöki kripta, ahol több pécsi püspök és egyházi vezető nyugszik, ezzel is erősítve a székesegyház történelmi és szakrális jelentőségét.

Velünk élő történelem – részletek
A pécsi székesegyházról és környezetéről tudhatunk meg többet a területet kiemelkedően ismerő Tóth Zsolt régész-főmuzeológus segítségével. A programon való részvétel ingyenes, és regisztrálni sem kell. Találkozó a székesegyház nyugati bejáratánál.
A séta a szerdai előadás folytatása, de immár a helyszínen. Itt inkább a részletekről lesz szó.
A séta során a résztvevők körbejárják a székesegyház épületét és konkrét helyekhez kapcsolódóan kerülnek bemutatásra az érdekességek s a földben rejtőző régészeti emlékek. Megismerkedhetnek többek között az épület körüli temetőkkel, az épület ősének tekinthető I. számú Cella Trichorával. Képet kapunk arról, hogyan nézett ki a Dóm tér a középkorban. A székesegyház mellett a középkori püspöki palotákról is szó esik, s természetesen megkerülhetetlen a „középkori egyetem kérdésköre”.
A séta második fele magában a székesegyházban folytatódik és ott is zárul, azaz belülről is megszemlélhetik a látogatók az épületet, sőt, megtudhatják azt is, hogy ezt a templomot miért nevezik „székes”egyháznak.
A látogatás fő színtere az altemplom. Szűkebben véve itt kezdődött a mai Pécs története. Megtudhatjuk, hogy miért, s ennek milyen régészeti nyomai maradtak fenn.
Itt esik szó az ismeretlen nevű mártírról, Orseolo Péterről, Szent Mór személyéről és természetesen Janus Pannonius püspökről. Mindegyiküket itt temették el, volt, akit többször is.
A túra során a székesegyházba és annak altemplomába megyünk be, a többi épületet, s azok múltját kívülről ismerjük meg.
Az esemény a Múzeumok Őszi Fesztiváljának programja.
